- ગળતેશ્વરના સેવાલિયા પાસે આવેલા થર્મલ પાવર સ્ટેશનમાં દશેરા પર્વ ઉજવણી નિમિતે યોજાયેલા શસ્ત્રો પૂજન કાર્યક્રમ બાદ અધિકારીઓને બંદુકથી નિશાન તાકીને ફાયરીંગ કરવાની પ્રથા ભારે પડી હતી. અધિક મુખ્ય ઇજનેર બે નાળવાળી ગનમાંથી બીજા ફાયરીંગ વખતે ટ્રીંગર કડક હોવાથી નહીં દબાવાતાં તેમની મદદે અન્ય એક અધિકારી ગયા હતા. આ સમયે મદદે ગયેલા અધિકારીથી બંદુકનું ટ્રીંગર દબાવતાં અચાનક ગોળી છુટી હતી. જે બાજુમાં ઉભેલા અધિક મુખ્ય ઇજનેર ડી.એન.પંચાલના પેટમાં લાગતાં ગંભીર ઇજા પહોંચી હતી. તેઓને તાત્કાલિક આણંદની ખાનગી હોસ્પિટલમાં ખસેડાયા હતા. આ ઘટનાના પગલે પોલીસનો કાફલો સ્થળ પર પહોંચી ગયો હતો.